text: TV SYD er på Facebook
  01 januar 1970 kl. 00.00
  Mandag morgen åbnede TV SYD sin nye Facebookside. Klik ?synes godt om? på facebooksiden, inden vores udsendelse kl. 22.20 og deltag i lodtrækningen om en smartphone.
  Med en stor satsning vil TV SYD nu bruge Facebook aktivt til at inddrage seerne i tv-produktionen.
  Seerne får mulighed for at følge med i produktionen og komme bag kulissen på TV SYD, og så får seerne deres helt egen seerredaktør, som sidder klar til at give feedback på de idéer seerne selv slår op på siden.
  -  Vi glæder os til at møde seerne på Facebook. Jeg tror, vi kan få en mere direkte kontakt. Vi ved, der er mange, som i løbet af dagen holder sig opdateret på Facebook, og nu kan de altså følge og kommentere på historierne, mens de bliver til, siger projektleder Bjørn Olsen.
  TV SYD inviterer samtidig seerne til at bruge facebooksiden aktivt og skrive deres egne nyheder på væggen.
  Det nye Facebook-projekt er finansieret med tilskud fra TV SYDs støtteforening.
  Lanceringen af den nye Facebookside bliver fejret med udlodningen af en smartphone. Alle der klikker ?synes godt om? i Facebook-blokken på denne side, inden TV SYDs sene udsendelse kl. 22.20 deltager automatisk i konkurrencen.
  Du finder Facebooksiden her.
  